
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА

от Димитър Николов Николов
Кмет на Община Бургас

Относно:  Учредяване   право   на   строеж  на  “ Електроразпределение ЮГ” ЕАД за изграждане на трафопост в имот – общинска собственост, представляващ УПИ XII-1315 в кв.1 по ПУП-ПРЗ на м. „Рибарско пристанище“ (бивша м. „Ченгене скеле“), землище кв. Крайморие, гр. Бургас.  

УВАЖАЕМИ ОБЩИНСКИ СЪВЕТНИЦИ,

Съгласно Договор № Д-01-17/25.09.2019г. за безвъзмездно прехвърляне право на собственост върху имоти-частна държавна собственост, Община Бургас e собственик на УПИ XII-1315 в кв. 1, с площ 15 237кв.м. по действащия ПУП-ПРЗ на м. „Рибарско пристанище“  (бивша местност „Ченгене скеле“), землище кв. Крайморие, гр. Бургас, одобрен със Заповед № 5/03.01.2019г. на Заместник-кмет на Община Бургас, отреден „За етнографски културно-туристически комплекс, благоустрояване и ТП“, отговарящ на ПИ с идентификатор 07079.10.1315, с площ 15 238 кв.м. по одобрени КККР на гр. Бургас.
В Община Бургас е постъпило искане с вх. №70-00-6163/07.08.2019г. от П. Янев-Ръководител КЕЦ-Бургас Юг към “Електроразпределение ЮГ” ЕАД, за  учредяване право на строеж за изграждане на нов трафопост в описания по-горе имот. Представени са ситуационно предложение на кабелно ел. захранване, съгласувано на 11.11.2019г. от дирекция „Устройство на територията“ и виза за проектиране с изх. № 412/11.10.2019г., издадена от началник отдел „Устройствено планиране“, дирекция УТ, при Община Бургас.
Техническите параметри на предвиденият за изграждане ТП, тип БКТП 1х800 kVA, са както следва: размери 3,00м./2,10м, застроена площ -6,30 кв.м. и обща площ на сервитута – 56,58 кв.м., от които 5,38 кв.м. попадат в ПИ с идентификатор 07079.831.172 - улица, публична общинска собственост и 51,2 кв.м. - в ПИ с идентификатор 07079.10.1315 по одобрени КККР на гр. Бургас,  отговарящ на УПИ XII-1315 в кв.1 по ПУП-ПРЗ на м. „Рибарско пристанище“  (бивша местност „Ченгене скеле“), землище кв. Крайморие, гр.Бургас.  
Съгласно чл.62, ал.2 от Закона за енергетиката (ЗЕ), в полза на енергийното дружество следва да бъде учредено възмездно право на строеж върху общинския имот, без търг или конкурс, след решение на Общински съвет.
В изпълнение разпоредбата на чл.41, ал.2, във връзка с чл.22, ал.3  от Закона за общинската собственост (ЗОС) е възложена от Община Бургас и изготвена оценка от оценител на недвижими имоти, член на КНОБ, за пазарната стойност на правото на строеж  за изграждане на ТП с размери 3,00м./2,10м, застроена площ -6,30 кв.м. и за сервитута към енергийния обект – 56,58 кв.м., определен съгласно Наредба №16 за сервитутите на енергийни обекти. Общата стойност на пазарната оценка е определена в размер на 7 230 (седем хиляди двеста и тридесет) лева, без ДДС, включваща цената на  правото на строеж – 960 (деветстотин и шестдесет) лв. и сервитут – 6 270 (шест хиляди двеста и седемдесет) лв.  за частта от 51,2 кв.м., попадаща в ПИ с идентификатор 07079.10.1315 по КККР на гр. Бургас, отговарящ на УПИ XII-1315 в кв.1 по ПУП-ПРЗ на м. „Рибарско пристанище“  (бивша местност „Ченгене скеле“), землище кв. Крайморие, гр. Бургас.
Данъчната оценка за правото на строеж за изграждане на ТП в общинския имот по описаните параметри е на стойност  340,60 (триста и четиридесет цяло и шестдесет) лева, а на сервитутното право върху 51,20 кв.м. в размер на 1 253,20 (хиляда двеста петдесет и три лв. цяло и двадесет ст.) лева.
Предвид гореизложеното и на основание правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл. 37, ал.4, т.4 от Закона за общинската собственост и чл.44, ал.4, т.3 от Наредбата за придобиване, управление и разпореждане с общински имоти и вещи, приета от Общински съвет-Бургас, във връзка с чл.62, ал.2 и чл.67, ал.2 от Закона за енергетиката, да вземе следното

Р Е Ш Е Н И Е:

Да се учреди в полза на ”ЕЛЕКТРОРАЗПРЕДЕЛЕНИЕ ЮГ” ЕАД, ЕИК 115552190, със седалище и адрес на управление:  гр. Пловдив,  ул. “Христо Г. Данов” №37, представлявано от К. Денк, З. О. Братоев, А. Сипек – членове на Съвета на директорите, възмездно, безсрочно, право на строеж в недвижим имот – общинска собственост,  представляващ УПИ XII-1315 в кв. 1, целият с площ 15 237 кв.м., по действащия ПУП-ПРЗ на м.„Рибарско пристанище“ (бивша местност „Ченгене скеле“), землище кв. Крайморие, гр. Бургас, одобрен със Заповед № 5/03.01.2019г. на Заместник-кмет на Община Бургас, отреден „За етнографски културно-туристически комплекс, благоустрояване и ТП“, отговарящ на ПИ с идентификатор 07079.10.1315, целият с площ 15 238 кв.м., по одобрени КККР на гр. Бургас, при съседи: 07079.10.1368, 07079.10.1246, 07079.10.1316, 07079.10.1318, 07079.831.172, 07079.831.172, 07079.10.1317, 07079.10.1366, за изграждане на трафопост, тип БКТП 1х800 кVА с размери 3,00м./2,10м  и застроена площ 6,30 (шест цяло и тридесет) кв.м., ведно със сервитутно право на прилежащата към него зона, определена по реда на Наредба №16/09.06.2004г. за сервитутите на енергийните обекти, с обща площ 56,58 (петдесет и шест цяло петдесет и осем) кв.м., от които 5,38 (пет цяло тридесет и осем) кв.м, попадащи в ПИ с идентификатор 07079.831.172 – улица, публична общинска собственост и 51,2 (петдесет и един цяло и два) кв.м. в ПИ с идентификатор 07079.10.1315 по одобрени КККР на м. „Рибарско пристанище“  (бивша местност „Ченгене скеле“), землище кв. Крайморие, гр.Бургас, за сума в общ размер на 7 230 (седем хиляди двеста и тридесет) лева, без ДДС, включваща цената на  правото на строеж – 960 (деветстотин и шестдесет) лв. и 6 270 (шест хиляди двеста и седемдесет) лв. за сервитутната зона в цитирания УПИ.
Приложения: Искане с вх. №70-00-6163/07.08.2019г., ситуационно предложение на кабелно ел. захранване, съгласувано на 11.11.2019г. от Дирекция „Устройство на територията“, виза за проектиране с изх. № 412/11.10.2019г., издадена от Община Бургас, Договор № Д-01-17/25.09.2019г. за безвъзмездно прехвърляне право на собственост върху имоти-частна държавна собственост, Удостоверения за данъчни оценки на правото на строеж и сервитута, Оценка на лицензиран оценител.

